《赋丈室碧玉壶善甫赋诗铎亦奉和二首 其一》
金朝·路铎

心知云路等榆枋，戏作方壶当玉堂。虚静自应详止止，逍遥均是一苍苍。

心含宝月无中外，身著青霞可颉颃。政尔天游到疑始，觉知谁送竹风香。

作者简介：（?—1214）冀州人，字宣叔。路伯达子。章宗时，为左三部司正，上书言事，召见便殿，迁右拾遗。累官景州刺史。后为孟州防御使。蒙古兵破城，投沁水死。